ผู้ขอใช้สิทธิเลือกตั้งล่วงหน้าเชียงใหม่เก้อ เหตุไม่ได้ลงทะเบียน โอดหวั่นวืดเลือกตั้ง 2 ก.พ.
ผู้ขอใช้สิทธิเลือกตั้งล่วงหน้าเชียงใหม่เก้อ เหตุไม่ได้ลงทะเบียนก่อน ชี้ขาดประชาสัมพันธ์ โอดหวั่นวืดเลือกตั้ง กกต. เชียงใหม่ ตั้งเป้าผู้ใช้สิทธิ 60% จาก 32000 คนโดยประมาณ26 ม.ค.2557 ที่ศูนย์ประชุมและแสดงสินค้านานาชาติเฉลิมพระเกียรติ 7 รอบพระชนมพรรษา ถนนคันคลองชลประทาน ต.ช้างเผือก อ.เมือง จ.เชียงใหม่ สถานที่ลงคะแนนเสียงเลือกตั้งล่วงหน้านอกเขตจังหวัด กกต.จ.เชียงใหม่ นายสุชาติ ใจภักดี ผู้อำนวยการ กกต. จ.เชียงใหม่ ชี้ว่า อาจไม่เป็นไปตามคาดเนื่องจากบรรยากาศทางการเมืองไม่จูงใจให้คนมาใช้สิทธิ สำหรับการป้องกันเหตุรุนแรง ได้เตรียมเจ้าหน้าที่ตำรวจชุดปราบจลาจลไว้เบื้องต้นประมาณ 50 นาย และมีแผนเฉพาะเตรียมรับมือไว้แล้วสำหรับวันที่ 2 กุมภาพันธ์ 2557 ตามกำหนดการการต่อต้านของเราแทบไม่มี สภาพของเราเป็นกลุ่มก้อนที่มีความคิดเห็นไปในทางเดียวกันเสียส่วนใหญ่ หากกำลังตำรวจไม่เพียงพอ เรามีกำลังเสริมซึ่งวางแผนไว้หมดแล้วน.ส.ปรานี ทองขันธ์ หนึ่งในเจ้าหน้าที่ผู้มาทำหน้าที่ดูแลหน่วยเลือกตั้งในวันนี้กล่าวว่า ไม่กังวล สถานการณ์ดูเรียบร้อยเป็นปกติดี น่าจะปิดสัก 60 เปอร์เซนต์ เจ้าหน้าที่ไม่มีปัญหาในการทำงาน สะดวกดี ถ้ามีสิทธิก็ควรจะมาใช้สิทธิ ไม่อยากบอกอะไรมากกว่านี้น.ส.นธิตา สุภากาศ อายุ 34 ปี ชาวจังหวัดพะเยา ผู้มาใช้สิทธิเลือกตั้งล่วงหน้านอกเขตจังหวัดวันนี้กล่าวว่า หนึ่งเสียงของประชาชนต้องมารักษาสิทธิไว้ ไม่กังวล มั่นใจพอสมควรว่าจะไม่มีเหตุรุนแรง แต่การรักษาความปลอดภัยก็ควรจะเข้มงวดนิดนึง สิทธิของเรา เราน่าจะเป็นคนที่ได้เลือกเอง ได้ตัดสินใจเองนายกฤตกร จินดาสถาน อายุ 43 ปี ซึ่งต้องปฏิบัติหน้าที่ผู้อำนวยการหน่วยเลือกตั้งหนึ่งใน อ.เมือง จ.ลำพูน ก็มาใช้สิทธิเลือกตั้งล่วงหน้าเช่นกัน เกรงว่าจะมีการเลือกตั้งทั่วไปวันที่ 2 กุมภาจะเกิดขึ้นหรือเปล่ายังไม่ทราบ ทุกคนที่ลำพูนกังวล มีการยกเลิกการประชุมผู้อำนวยการ กกต. เมื่อเช้านี้ แม้ว่าจะมีการเตรียมการเลือกตั้งไว้เรียบร้อยแล้ว สืบเนื่องจากศาลรัฐธรรมนูญชี้ว่า การเลือกตั้งสามารถเลื่อนได้ เมื่อปลายสัปดาห์ที่แล้ว ความเห็นส่วนตัวคิดว่า กระแสจากคำวินิจฉัยศาลรัฐธรรมนูญกระทบการทำงานทุกกระบวนที่ทำไปตามขั้นตอนแล้วทั้งหมด นอกจากนี้ไม่อาจให้ความเห็นได้น.ส.อุทัยวรรณ มินสุวรรณ ผู้อำนวยการหน่วยเลือกตั้งนี้ กล่าวว่า ในเขตอำเภอแม่ริมมีผู้ลงทะเบียนจำนวน 106 คน มาใช้สิทธิแล้ว (ขณะให้ข้อมูลเวลา 13.30น.) 97 คน ไม่มีความกังวลใดๆ เนื่องจากได้รับความร่วมมือเป็นอย่างดีจากเจ้าหน้าที่ตำรวจ อบต. และกำนันผู้ใหญ่บ้านทั้งนี้ จากการสอบถามเจ้าหน้าที่หน่วยเลือกตั้งอำเภอแม่ริม พบว่า มีผู้ขอใช้สิทธิบางส่วนต้องผิดหวังกลับไปเนื่องจากไม่ได้ลงทะเบียนไว้ภายในกำหนดวันที่ 13-17 มกราคมที่ผ่านมา ไม่ได้มีการจดบันทึกไว้แต่หากประเมินด้วยสายตาตั้งแต่ช่วงเช้าน่าจะประมาณเกือบหนึ่งร้อยคนได้นายประสบ เซ็นเสถียร อายุ 47 ปี ชาวอำเภอแม่ริม หนึ่งในผู้มาขอใช้สิทธิเลือกตั้งล่วงหน้าแต่ไม่ได้ลงทะเบียนไว้ กล่าวว่า ไม่ทราบมาก่อนว่าต้องแจ้งล่วงหน้า เมื่อสองสามวันก่อนผู้ใหญ่บ้าน กับ อบต.ก็ยังประกาศในหมู่บ้านให้มาใช้สิทธิได้ ยังไม่รู้เหมือนกันว่าจะได้เลือกตั้งวันที่ 2 กุมภาหรือไม่เนื่องจากติดธุระไปต่างจังหวัดต่อกรณีผู้มาใช้สิทธิล่วงหน้าแต่ไม่สามารถใช้สิทธิได้ นายสุชาติ ใจภักดี ผอ.กกต.จ.เชียงใหม่ ชี้แจงว่า สำหรับผู้มาขอใช้สิทธิเลือกตั้งล่วงหน้าภายในเขตที่ตนมีสิทธิ ยังสามารถมาใช้สิทธิตามหน่วยเลือกตั้งตามสิทธิของตนในวันที 2 กุมภาพันธ์นี้ได้ ไม่เสียสิทธิแต่อย่างใด แต่กรณีผู้ที่มีชื่ออยู่ในทะเบียนผู้ขอใช้สิทธิ์เลือกตั้งนอกเขตจังหวัด หากไม่มาลงคะแนนในวันนี้ก็ไม่สามารถทำได้
ผู้ขอใช้สิทธิเลือกตั้งล่วงหน้าเชียงใหม่เก้อ เหตุไม่ได้ลงทะเบียนก่อน ชี้ขาดประชาสัมพันธ์ โอดหวั่นวืดเลือกตั้ง กกต. เชียงใหม่ ตั้งเป้าผู้ใช้สิทธิ 60% จาก 32000 คนโดยประมาณ 26 ม.ค.2557
การเลือกตั้ง,การเลือกตั้ง 2 ก.พ. 57,การเลือกตั้งล่วงหน้า,เชียงใหม่